Last saved by: Vladimir.Irman

Doložka
vybraných vplyvov

A.1. Názov materiálu: Analýza dlhodobej udržateľnosti a návrhy na zmenu dôchodkového systému Slovenskej republiky 
        Termín začatia a ukončenia PPK: 27.6.2011-11.7.2011  

A.2. Vplyvy:
| Pozitívne | Žiadne | Negatívne
1. Vplyvy na rozpočet verejnej správy | | x |
2. Vplyvy na podnikateľské prostredie – dochádza k zvýšeniu regulačného zaťaženia? | | x |
3. Sociálne vplyvy | | x |
– vplyvy na hospodárenie obyvateľstva, | | |
– sociálnu exklúziu, | | |
– rovnosť príležitostí a rodovú rovnosť a vplyvy na zamestnanosť | | |
4. Vplyvy na životné prostredie | | x |
5. Vplyvy na informatizáciu spoločnosti | | x |

A.3. Poznámky
Analýza dlhodobej udržateľnosti a návrhy na zmenu dôchodkového systému Slovenskej republiky popisuje súčasný stav, identifikuje problémy jeho fungovania a zároveň obsahuje návrhy na zmenu dôchodkového systému. Keďže  súčasťou analýzy nie je legislatívna podoba riešenia, analýza nemá vplyv na rozpočet verejnej správy, nemá vplyv na podnikateľské prostredie, nemá sociálne vplyvy, vplyv na životné prostredie, ako ani vplyv na informatizáciu spoločnosti.

A.4. Alternatívne riešenia
Bezpredmetné. 

A.5. Stanovisko gestorov
Ministerstvo financií SR:
 
Ministerstvo financií  SR nemá pripomienky k doložke vybraných vplyvov ani z hľadiska rozpočtu verejnej správy ani z hľadiska vplyvov na informatizáciu spoločnosti.  

Ministerstvo hospodárstva SR: 
 
Ministerstvo hospodárstva SR k doložke vybraných vplyvov uvádza nasledovné -  materiál v časti 6. obsahuje návrhy na zmenu dôchodkového systému a v jeho zhrnutí uvádza nadmernú záťaž na verejné financie. Návrh na zmenu dôchodkového systému je v materiáli „čitateľný“, a pritom nemusí riešiť jeho legislatívne detaily. Sme toho názoru, že pokiaľ v akejkoľvek analýze ide aj o návrh na zmenu v príslušnej analyzovanej oblasti, nemala by byť doložka vplyvov  iba jej formálnou súčasťou, ako je tomu v prípade predloženého dokumentu. V prípade analyzovania takého vážneho problému, akým je udržateľnosť financovania dôchodkového systému SR, je žiaduce a takmer nevyhnutné, aby doložka dokumentovala alternatívne riešenia a predpoklad ich vplyvov. 
V rámci pripomienky uvádzame nasledovné:
Z hľadiska podnikateľského prostredia predpokladáme, že v dôsledku demografického vývoja a očakávaných dôsledkov na hospodárenie verejných  financií bude nevyhnutné zásadne upraviť parametre priebežne financovaného dôchodkového systému  (znížiť mieru náhrady a zvýšiť dôchodkový vek).  Takýto zámer môže spôsobiť v oblasti podnikateľského prostredia pozitívny aj negatívny vplyv. 
V podmienkach dôchodkového systému SR je využívaná doplnková schéma, v rámci ktorej participuje približne 900 tis. osôb. Doplnkové dôchodkové sporenie je dlhodobým sporením  s iným rizikovo-výnosovým profilom ako termínované vklady v bankách. Významný podiel na efektivite tohto typu sporenia majú zamestnávatelia, ktorí prispievajú do jeho systému za svojich zamestnancov. Tento pilier dôchodkového systému budú musieť zamestnávatelia podporovať aj naďalej, pričom bude dôležité zvážiť výšku ich prispievania v súlade s podnikovým sociálnym programom pre zamestnancov. V tomto smere možno očakávať pozitívne aj negatívne vplyvy na podnikateľské prostredie (tzn., možno predpokladať zvyšovanie príspevkov nielen zo strany zamestnancov, ale aj zamestnávateľov). V prípade, že tieto „benefity“ nebudú existovať môže dôjsť k negatívnym vplyvom na zamestnanca, na zamestnávateľa a aj na dôchodcovské správcovské spoločnosti v smere zníženia klientely v treťom pilieri a z toho vyplývajúcich dôsledkov. 
V závere tejto pripomienky poznamenávame, že malé a stredné podniky sú jedným   z hlavných zdrojov zamestnanosti a rastu v podmienkach SR aj celej Európskej únie a môžu významne prispievať k trvalej udržateľnosti a primeranosti dôchodkových systémov. 
 
Stanovisko predkladateľa:
 
K návrhu Ministerstva hospodárstva SR, aby doložka dokumentovala alternatívne riešenia a predpoklad ich vplyvov podotýkame, že cieľom Analýzy dlhodobej udržateľnosti a návrhov na zmenu dôchodkového systému je popísať problémy dôchodkového systému a navrhnúť alternatívne možnosti riešenia na diskusiu, čo analýza obsahuje. Predpoklad vplyvov nie je súčasťou jednotlivých riešení, nakoľko samotné vplyvy je možné kvantifikovať až na základe konkrétneho znenia daného riešenia. Zvyšnú časť stanoviska Ministerstva hospodárstva SR považujeme  za konštatovanie.

Ministerstvo práce, sociálnych vecí a rodiny SR:
 
Gestor metodiky pre sociálne vplyvy súhlasí s vypracovanou doložkou vybraných vplyvov.

Ministerstvo životného prostredia SR:
 
Ministerstvo životného prostredia SR súhlasí s predloženou doložkou vybraných vplyvov bez pripomienok.